171.120

Ordinaziun davart la surveglianza visuala dal spazi public e dal spazi ch'è accessibel al public (ordinaziun davart la surveglianza visuala, OSVis)

dals 18-12-2018 (versiun dals 01-01-2019)

Sa basond sin l'art. 45 al. 1 da la constituziun chantunala1) e sin l'art. 11 da la lescha chantunala davart la protecziun da datas2)

relaschada da la regenza ils 18 da december 2018

Art.  1

Autoritads cumpetentas 1. Surveglianza visuala en il senn da l'artitgel 3a alinea 1 litera a LCPD

1 La   polizia   chantunala   è   responsabla   per   ordinar   e   per   realisar   surveglianzas visualas en il senn da l'artitgel 3a alinea 1 litera a da la lescha chantunala davart la protecziun da datas3).

Art.  2

2. Surveglianza visuala en il senn da l'artitgel 3a alinea 1 litera b LCPD

1 Sch'i dovra ina disposiziun generala per ina surveglianza visuala en il senn da l'artitgel 3a alinea 1 litera b da la lescha chantunala davart la protecziun da datas4), vegn quella relaschada:

a)

b)

c)

d)

e)

da la regenza;

da la dretgira pertutgada;

dal departament cumpetent;

da la chanzlia chantunala;

da l'organ directiv dals ulteriurs purtaders d'incumbensas publicas.

1) DG 110.100 2) DG 171.100 3) DG 171.100 4) DG 171.100 * tabellas da las modificaziuns a la fin dal relasch

1

171.120

2 En cas tenor l'artitgel 3b alinea 4 da la lescha chantunala davart la protecziun da datas èn ils posts chantunals che utiliseschan l'edifizi che duai vegnir surveglià per ademplir ina incumbensa publica dal chantun, autorisads d'ordinar la surveglianza visuala en il senn da l'artitgel 3a alinea 1 litera b da la lescha chantunala davart la protecziun da datas.

3 Ils posts chantunals che utiliseschan l'edifizi che duai vegnir surveglià per ademplir ina   incumbensa   publica   dal   chantun,   èn   cumpetents   da   realisar   la   surveglianza visuala en il senn da l'artitgel 3a alinea 1 litera b da la lescha chantunala davart la protecziun da datas.

3. Cumpetenza multipla

Art.  3 1 Sche posts chantunals n'arrivan betg da sa cunvegnir davart la surveglianza visuala en cas d'ina cumpetenza multipla, decida lur autoritad da surveglianza cuminaivla davart   la   surveglianza   visuala.   Sch'i   n'exista   nagina   autoritad   da   surveglianza cuminaivla, decida la regenza.

Dumonda per surveglianzas visualas

Art.  4 1 Sch'il  post  chantunal  che  vuless  realisar  ina  surveglianza  visuala  en  il  senn  da l'artitgel 3a alinea 1 litera b da la lescha chantunala davart la protecziun da datas5) na dastga   betg   ordinar   sez   questa   surveglianza,   sto   el   inoltrar   al   post   ordinant   ina dumonda per la surveglianza visuala giavischada.

2 La dumonda sto cuntegnair l'intent, il gener e la durada da la surveglianza, las localitads che duain vegnir survegliadas, las posiziuns dals apparats da surveglianza, las mesiras per render attent a la surveglianza, ils dretgs d'access sco er las mesiras prendidas a favur da la segirezza da las datas.

Procedura d'objecziun

Art.  5 1 Il dispositiv da la disposiziun generala ch'è da relaschar sto vegnir publitgà en l'organ uffizial da publicaziun cun il renviament ch'ins possia far entaifer 30 dis objecziuns cunter la disposiziun generala tar l'autoritad ordinanta e ch'ins possia prender invista da la disposiziun generala motivada.

2 La   versiun   publitgada   da   la   disposiziun   generala   sto   vegnir   tramessa   a l'incumbensada u a l'incumbensà per la protecziun da datas.

Cumenzament da la surveglianza visuala

Art.  6 1 Sch'ina disposiziun generala sto vegnir relaschada per ina surveglianza visuala, dastga la surveglianza visuala vegnir cumenzada pir, cur che la disposiziun generala ha survegnì vigur legala.

5) DG 171.100

2

171.120

Communicaziun e publicaziun

Art.  7 1 Suenter   l'entrada   da   la   vigur   legala   communitgeschan   ils   posts   ordinants   a   la polizia chantunala ed a l'incumbensada u a l'incumbensà per la protecziun da datas las disposiziuns generalas, en las qualas vegnan ordinadas surveglianzas visualas.

2 L'incumbensada   u   l'incumbensà   per   la   protecziun   da   datas   publitgescha   las disposiziuns   generalas   retschavidas,   uschè   ditg   che   las   surveglianzas   visualas vegnan realisadas.

Render attent

Art.  8 1 Davant l'areal da registraziun stoi vegnir rendì attent a la surveglianza visuala cun agid da pictograms, inditgond l'autoritad realisanta.

Invista posteriura

Art.  9 1 Da   registraziuns   visualas   dastgi   vegnir   prendì   invista   mo,   sch'i   èn   capitads eveniments che ston vegnir persequitads penalmain u sche las registraziuns vegnan duvradas per impedir in privel concret per la segirezza publica e per l'urden public.

2 En la disposiziun generala ston vegnir designadas duas persunas che han il dretg da prender   invista.   Ultra   da   quai   po   la   polizia   chantunala   prender   invista   da   las registraziuns visualas.

Protocollaziun da l'invista posteriura

Art.  10 1 L'access a registraziuns visualas sto vegnir protocollà. D'inditgar èn il motiv da l'access, la persuna che prenda invista ed il material visual consultà.

2 Ils protocols d'access ston vegnir tegnids en salv durant 5 onns.

3 Dals protocols d'access dastgan prender invista mo persunas:

a)

che han da garantir u da controllar che las prescripziuns davart la protecziun da datas vegnian observadas;

che han il dretg da prender invista posteriuramain da las registraziuns.

b)

Art.  11 Stizzar registraziuns visualas 1 Las registraziuns visualas vegnan stizzadas automaticamain.

Segirezza da las datas

Art.  12 1 Il post realisant sto tegnair en salv las registraziuns visualas en in unic lieu.

2 El prenda las mesiras tecnicas per proteger las registraziuns visualas cunter l'access da persunas nunautorisadas sco er per garantir ina transmissiun segira da las datas e lur stizzada.

3

171.120

Custs

Art.  13 1 Il   post   chantunal   che   realisescha   la   surveglianza   visuala   surpiglia   ils   custs   per installar  e  per  tegnair  en  funcziun  ils  apparats  da  la  surveglianza  visuala  sco  er l'infrastructura appartegnenta.

2 Las registraziuns vegnan messas a disposiziun gratuitamain a la polizia chantunala.

3 Ils custs per evaluar las registraziuns visualas vegnan surpigliads dal post che fa l'evaluaziun.

4

171.120

Tabella da las modificaziuns - tenor conclus

Conclus 18-12-2018

Entrada en vigur 01-01-2019

Element relasch

Modificaziun emprima versiun

Publicaziun en la CUL 2018-026

5

171.120

Tabella da las modificaziuns - tenor element

Element relasch

Conclus 18-12-2018

Entrada en vigur 01-01-2019

Modificaziun emprima versiun

Publicaziun en la CUL 2018-026

6